Nordjyllands Politi er meget interesseret i at komme i kontakt med personer, der kan have set den 14-årige Helene Rothaus Egede. Hun forlod mandag eftermiddag Døgncentret i Sulsted. - Pigen har forladt centret før, men hun er kun 14 år, så vi vil meget gerne finde ud af, hvor hun er, siger vagtchef Mogens Hougesen fra Nordjyllands Politi. Han tilføjer, at pigen tidligere har søgt mod Aalborg Øst, når hun er løbet væk fra Døgncentret. Helene Rothaus Egede er grønlænder og beskrives som 160 cm høj, almindelig af bygning og med skulderlangt mørkt hår. Hun bærer briller og har bøjle på tænderne. Desuden var hun iført sorte gamacher, cowboy shorts og en mørk jakke. Nordjyllands Politi kan kontaktes på telefon 114.
Nordjyllands Politi efterlyser en 14-årig pige, der er løbet væk fra en institution i Sulsted nord for Aalborg.